Основна школа „Никола Тесла“

Према Закону о основном васпитању и образовању („Службени гласник Републике Српске „број 44/17,31/18 и 84/19) ЈУ Основна школа „Никола Тесла“ Дервента расписује:

**О Г Л А С**

**о упису ученика у први разред за школску 2020/2021. годину**

У први разред основне школе уписују се дјеца која закључно са 31. августом текуће године навршавају шест година. На захтјев родитеља, у први разред могу бити уписана и дјеца која до краја текуће године навршавају шест година, уколико комисија за упис дјеце у први разред процијени да је дијете спремно за полазак у школу. У изузетним случајевима, у први разред се могу уписати дјеца млађа од шест година или се може одгодити упис за једну школску годину, уколико комисија за упис дјеце у први разред процијени да је то у најбољем интересу дјетета. У први разред уписује се и дијете старије од шест година које због болести или других разлога није било уписано у школу .

**Упис ученика почеће 30. марта и трајаће до 10. априла 2020. године.**

Родитељи дјеце приспјеле за упис у први разред требају педагогу школе у датом периоду од осам до 14 часова доставити:

* **Извод из матичне књиге рођених;**
* **Љекарско увјерење издато од стране надлежне здравствене установе којим се процјењује здравствена способност дјетета за полазак у школу;**
* **Потврду о пребивалишту;**
* **Књига за праћење развоја и учења дјетета, уколико је дијете похађало предшколску установу.**

Родитељи дјеце подручних школа: Велика Сочаница, Мала Сочаница, Босански Лужани, Поље и Горњи Вишњик документацију за упис у први разред треба да доставе учитељима у тим школама.

О датуму тестирања и разговора са педагогом школе, ради педагошко - психолошке обраде ученика, родитеље ће упознати педагог школе приликом предаје докумената за упис.

Молимо родитеље да се придржавају датих упутстава и рокова.

 Директор школе:

Љубиша Ђурић